नई आचार संहिता के तहत अधिकारीव विदेशी दौरे पर ड्यूटी के समय शराब पीकर नहीं आ सकते, कुख्यात जगहों पर नहीं जा सकते और ना ही किसी विदेशी को अपने होटल के कमरे में ला सकते हैं.खबरों के अनुसार अमरीकी राष्ट्रपति की सुरक्षा की जिम्मेदारी संभालने वाली इस संस्था के निदेशक मार्क सलीवन ने अपने अधिकारियों को नसीहत देते हुए कहा, ''पिछले कुछ सप्ताह में सामने आई घटनाओं को नजर में रखते हुए आप अपने आचरण के बारे में विचार करें.''विभाग ने अधिकारियों को नैतिकता का पाठ पढ़ाने के लिए विशेष आयोजन करने का भी फैसला किया है.इसी महीने यानी अप्रैल 2012 के शुरू में अमरीकी राष्ट्रपति बराक ओबामा के कोलंबिया दौरे से पहले सुरक्षा इंतजामों का जायजा लेने गए सीक्रेट सर्विस के अधिकारियों को यौन कर्मियों के साथ देखा गया था.मामला तब सामने आया जब पैसे को लेकर एक वेश्या ने हंगामा खड़ा कर दिया. जांच में पता चला कि जिस होटल में सीक्रेट सर्विस के अधिकारी ठहरे हुए थे उसमें 20 यौनकर्मियों को लाया गया था.इस मामले में अब तक कुल 12 अधिकारियों के खिलाफ कार्रवाई हो चुकी है. कुछ ने तो इस्तीफा दे दिया, कुछ को नौकरी से बर्खास्त कर दिया गया जबकि कुछ के खिलाफ अनुशासनहीनता की कार्रवाई चल रही है.विदेशी को कमरे में नहीं ला सकेंगे...इसके ठीक बाद एक और खबर आई कि पिछले साल ओबामा के एल सैलवाडोर दौरे से ठीक पहले वहां गए सीक्रेट सर्विस के अधिकारी भी यौन कर्मियों के साथ देखे गए थे.विभाग का कहना है कि इस मामले की भी गंभीरता से जांच हो रही है लेकिन गुरुवार को सीक्रेट सर्विस के एक प्रवक्ता ने कहा था कि अभी तक इस मामले में कोई ठोस सबूत नहीं मिले हैं.विभाग ने नई आचार संहिता के बारे में कहा कि ये अधिकारियों पर लागू मौजूदा नियम कानून में थोड़ा और सुधार करने की एक कोशिश है.नई आचार संहिता के अनुसार विदेश में तैनात सीक्रेट सर्विस के अधिकारियों को वहां पहुंचने पर वहां के बारे में पूरी जानकारी दी जाएगी. उन्हें उस शहर के कुख्यात जगहों के बारे में भी बताया जाएगा और वहां जाने पर पाबंदी लगा दी जाएगी.इसके अलावा अधिकारी किसी विदेशी को अपने होटल के कमरे में नहीं ला सकेंगें.उन पर ये पाबंदी भी लगा दी गई है कि वो ड्यूटी पर आने से दस घंटे के अंदर शराब का सेवन नहीं करेंगें.अमरीका में आंतरिक सुरक्षा के लिए बने विशेष विभाग होमलैंड सिक्यूरीटि के मंत्री जैनेट नैपोलिटानो ने इस सप्ताह के शुरू में कहा था कि कोलंबिया की घटना एक अपवाद है और उन्हें बहुत आश्चर्य होगा अगर ये एक बड़ी समस्या के रूप में सामने आती है.